**CĂLĂTOR ÎN ZORI**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea strânsă între stele

Vrea să scape,

Şi-o lună nefericită

Vrea să crape.

Pământ plin de aur

Veşnic străluceşte,

Şi-un vulcan erupe

Peste albe creste.

Flori se nasc din muguri,

Petale păcătoase

Şi-un copac păgân,

Crengile îşi coase.

Păsări cântă şi suspină

Un cântec de-amor,

Şi cu aripi frânte

Se tot pierd în zbor.

Râul plin de pietre

Fără de cusur,

Curge-ncet la vale

Cu-n suflet obscur.

Câmpul plin de maci

Ce privesc în zare,

Se topesc pe loc

Ca valul prin mare.

Marea se înalţă

Crudă şi neclară,

Apoi se retrage,

Veşnică comoară.

Vreau la sân s-adorm,

Prins într-o căldură,

Să sărut tăria

Alintată-n gură.

Vântul bate-angelic

Prin părul tău fin,

Cu parfum duios

Vreau să ţi-l alin.

În braţe-ţi adorm,

Un vis cristalin,

Şi-ţi sărut o buză

Cu miros de crin.

Când te văd oftez,

Inima-mi vibrează,

Vreau să te mângâi

Când eşti veşnic trează.

Vreau să-ţi spun o şoaptă

La ureche cu plăcere,

Al meu dor imaculat

Petrecând luna de miere.

Zefir tu acum îmi eşti

Şi o frunză nepătată,

În mine să te ascunzi

C-o dorinţă adecvată.

Eu sunt noapte, tu lumină

Şi în braţe te închin,

Ne privim în ochi adânc

Să trăim amor divin.

Aş cânta la un pian

Un cântec viu încordat,

Tu asculţi fără-ncetare

Şi ai sufletu-mpăcat.

Marea strânge alge toate,

Le sculptează şi le-nvie,

Prin nisip comori ascunde

În cuiburi cu nostalgie.

Noaptea se lasă dusă

Şi-nşelată de iubiri,

Luna se vrea tot rotundă

Şi plină cu amintiri.

Totu-i vânt şi furtună grea

Am speranţa într-o mână,

Sădesc câmpul cel uscat

Şi dau vieţii inima arvună.